钦定古今图书集成/明伦汇编/闺媛典/第125卷 > 史敏妻王氏
## 钦定古今图书集成/明伦汇编/闺媛典/第125卷 > 史敏妻王氏

按《上元县志》：“王氏，史敏妻。史为溧阳侯裔，国初自山
东徙实京师，隶籍上元，家世饶裕，而王性端肃，躬勤
俭以率家众。敏早亡，王年二十有七，抚其子经为诸
生。未几，经死，又抚其孙五人：孟孙世衡，授河南阳武县簿；仲孙世揆，授光禄署丞，尤好义。年八十四卒，孀
居凡五十七年。”